ઓમાન : એ દેશ જે કોરોનાકાળમાં એક મોટા ફેરફાર તરફ વધી રહ્યો છે\nઓમાનના સુલતાન હૈથમ બિન તારીક અલ-સઈદ

માનવામાં આવી રહ્યુ્ં છે કે આ મોટા ફેરફાર દ્વારા ઓમાનના સુલતાન દેશને વધુ આધુનિક બનાવવા અને કાયદો-વ્યવસ્થા મજબૂત કરવાના પ્રયાસ કરી રહ્યા છે.

ક્રાઉન પ્રિન્સની નિમણૂકને ઉત્તરાધિકારીને લઈને કોઈ પણ પ્રકારના વિવાદને અટકાવવાના પ્રયાસ તરીકે જોવામાં આવી રહી છે. 

ઓમાનના સુલતાન હૈથમ બિન તારીક અલ-સઈદના આવ્યા બાદ ઘણાં મોટાં પરિવર્તન કરવામાં આવી રહ્યાં છે અને દેશને આધુનિક બનાવવાના પ્રયાસ કરવામાં આવી રહ્યા છે.

મોટા પ્રમાણમાં તેલ પર ટકેલી ઓમાનની અર્થવ્યવસ્થા તેલની કિંમતમાં ઘટાડો આવ્યા બાદ અને કોરોના વાઇરસના સંક્રમણના કારણે હચમચી ગઈ છે.

 અર્થવ્યવસ્થા માટે એક મીડિયમ ટર્મ પ્લાન બનાવવા માટે સુલતાને એક સમિતિ પણ બનાવી છે. 

ઓમાનના સુલતાન હૈથમ બિન તારીક અલ-સઈદે નવો કાયદો બહાર પાડ્યો છે. તેમણે નાગરિકોને વધુ અધિકાર અને સ્વતંત્રતા આપવામાં રાજ્યની ભૂમિકા પર ભાર આપ્યો છે. 

સરકારી સમાચાર સંસ્થા ઓએનએ મુજબ તેમણે પુરુષો અને સ્ત્રીઓ વચ્ચે સમાનતા લાવવાની પણ વાત કરી છે. 

રાષ્ટ્રીય ટીવી પર વાંચવામાં આવેલા એક શાહી સંદેશમાં કહેવામાં આવ્યું છે કે, શાસનના સ્થાળાંતરણ માટે સૌથી અગત્યનું તત્ત્વ છે સ્પષ્ટ અને કાયમી પ્રક્રિયા અને ક્રાઉન પ્રિન્સની નિમણૂક કરવાની વ્યવસ્થા તૈયાર કરવી.

ઓમાનના બંધારણ મુજબ રાજગાદી ખાલી થવાના 30 દિવસની અંદર રાજવી પરિવારને સુલતાનના ઉત્તરાધિકારીની નિમણૂક કરવાની હોય છે. જો રાજવી પરિવાર ઉત્તરાધિકારી માટે સહમત ન થાય તો સુલતાન દ્વારા પંસદ કરવામાં આવેલ વ્યક્તિની પસંદગી કરવામાં આવે છે. 

સુલતાન બનવા માટે રાજવી પરિવારનો સભ્ય હોવું જરૂરી છે. સુલતાન તે જ વ્યક્તિ બની શકે છે જે મુસ્લિમ હોય, પુખ્ય વયની હોય અને ઓમાની મુસ્લિમ માતા-પિતાનું કાયદેસર બાળક હોય.

 અગાઉના સુલતાન કાબૂસ બિન સઈદ અલ-સઈદને કોઈ વારસ નહોતું અને તેમને પોતાના ગમતા ઉત્તરાધિકારીનું નામ એક સીલબંધ કવરમાં લખીને મૂકી રાખ્યું હતું. આ કવર તેમના મૃત્યુ બાદ ખોલવામાં આવનાર હતું. તેમના પરિવારે તેમની પસંદગી પર પોતાની સહમતિ આપી દીધી હતી. 

સોમવારે જાહેર કરવામાં આવેલા મૂળભૂત કાયદામાં ક્રાઉન પ્રિન્સની નિમણૂક અને તેમનાં કર્તવ્યો માટે નિયમ નક્કી કરવામાં આવ્યા છે. 

જોકે સરકારી સમાચાર સંસ્થાના અહેવાલમાં આ વાતનો ઉલ્લેખ કરવામાં આવ્યો નથી કે નવા ક્રાઉન પ્રિન્સ કોણ હશે. તેમાં આ વિષય પર બીજી કોઈ માહિતી પણ આપવામાં આવી નથી. 

આમાં કાયદાના શાસન અને...\n\ntl;dr:
ઓમાનના સુલતાને એક મોટા બંધારણીય ફેરફારની જાહેરાત કરી છે. આ ફેરફાર અંતર્ગત પહેલી વખત એક યુવરાજ (ક્રાઉન પ્રિન્સ) ની નિમણૂક કરવામાં આવશે. આ ઉપરાંત બીજા પણ મોટા સુધારાઓની જાહેરાત કરવામાં આવી છે.